wickkiey/tamil-wikipedia-chunked huggingface dataset:
# அபுகிடா

## வகைகள்

அபிகுடா எழுத்து முறையில் ஓரளவுக்கு வேறுபாடாகச் செயற்படும் மூன்று வகைகள் உள்ளன.
- பிராமியக் குடும்பம்: அபிகுடா முறையில் மிகப் பெரியதும், மிகப் பழையதுமான வகை இதுவாகும். தெற்காசியா, தென்கிழக்காசியா ஆகிய பகுதிகளில் புழங்கும் இம் முறையில் உயிரொலிகள் அடையாளக் குறிகளினாலோ, கூட்டெழுத்துக்களினாலோ அல்லது உயிரொலி அகற்றும் குறியீடுகளினாலோ காட்டப்படுகின்றன.
- எதியோப்பியக் குடும்பம்: இம் முறையில் மெய்யெழுத்துக்களின் வடிவத்தை மாற்றுவதன் மூலம் உயிரொலிகள் குறிக்கப்படுகின்றன. இவற்றில் ஒன்று இறுதி மெய்யையும் குறிக்கப் பயன்படுகின்றது.
- கிரீ குடும்பம்: மெய்யெழுத்துக்களைச் சுழற்றுவதன் மூலம் அல்லது இடம்-வலமாகவோ மேல்-கீழாகவோ மாற்றுவதன் மூலம் உயிரொலிகள் குறிக்கப்படுகின்றன. இறுதி மெய்கள் சிறப்புக் குறிகளினால் அல்லது மெய்யெழுத்தை உயர்த்தி எழுதுவதன் மூலம் குறிக்கப்படுகின்றன.
# அபுகிடா

## காண்க

- தமிழ்
- கிரந்தம்
- மொழியொலியியல்
# மீயுரை பரிமாற்ற நெறிமுறை

**மீயுரை பரிமாற்ற நெறிமுறை** என்பது இணையத்தில் எவ்வாறு உலாவிகள், வலைத்தள வழங்கிகள், மற்றும் இதர வலை ஒருங்கியங்கள் தமக்கிடையேயான தகவல் பரிமாற்றத்தை வரையறை செய்யும் நெறிமுறை ஆகும். இதன் மூலமே உலகளாவிய வலை செயற்படுகிறது. ஆங்கிலத்தில் இது Hypertext Transfer Protocol (HTTP) எச்.டி.டி.பி என அறியப்படுகிறது.  
நமது வங்கிக் கணக்கு, மின்சாரக் கட்டணம், தொலைபேசிக் கட்டணம், பயண முன்பதிவு போன்றவைகளை நாம் இணையதளங்கள் மூலம் செய்யும் போது நம்முடைய வங்கிக் கணக்கு எண், கடவுச் சொல் போன்றவைகளை யாரும் திருடி விடாமலும் இவைகளை எந்த இடத்திலும் சேமிக்காமலும் இருக்க https (hyper text transfer protocol secure)மீயுரை பரிமாற்ற நெறிமுறை பாதுகாப்பு உதவுகிறது.
# சத்தியேந்திர நாத் போசு

**சத்தியேந்திர நாத் போசு** (*Satyendra Nath Bose*, வங்காளம்: সত্যেন্দ্র নাথ বসু, 1 சனவரி 1894 - 4 பெப்ரவரி 1974) இந்திய இயற்பியலாளர் ஆவார். மேற்கு வங்காளத்தைச் சேர்ந்த இவர் கணித இயற்பியலில் சிறப்புப் பயிற்சி பெற்றவர். இவர் 1920களில் குவாண்டம் பொறிமுறையில் மேற்கொண்ட ஆய்விற்காகவும் அதன் மூலம் போசு-ஐன்ஸ்டைன் செறிபொருள், போசு-ஐன்ஸ்டைன் புள்ளியியல் போன்ற தத்துவங்களுக்காகவும் அறியப்படுகிறார். இயற்பியலில் நோபல் பரிசு பெற்றவரான பால் டிராக் என்பவரால் போசான் வளிமத்திற்கு இவரது நினைவாக இப்பெயர் சூட்டப்பட்டது. அறிவியலில் இவர் ஆற்றிய பங்களிப்பைப் பாராட்டி இந்தியாவின் இரண்டாவது உயரிய விருதான பத்ம விபூசன் இந்திய அரசால் 1954ல் வழங்கப்பட்டது.
# சத்தியேந்திர நாத் போசு

## போசு-ஐன்ஸ்டைன் புள்ளியியல் உருவான வரலாறு

மட்டுவ இயற்பியல் (குவாண்டம் இயற்பியல்) உருவாகக் காரணமாயிருந்த பிளாங்கின் 'தெர்மோடைனமிக் உண்ட் வாமஸ்டிராலங்' என்ற புத்தகத்தில் ஊகத்தின் அடிப்படையில் பிளாங்கு ஒரு சமன்பாட்டை எழுதியிருந்தார்.  
*உனக்கு ஐயத்திற்கிடமின்றி ஏற்புடையதாக இல்லாத வரையில் எந்த ஒரு கருத்தையும் ஒப்புக்கொள்ளாதே* என்ற குறிக்கோள் கொண்டிருந்த சத்யேந்திரநாத்தால் பிளாங்கின் வழிமுறையை ஏற்க முடியவில்லை. உடனே அதை வேறு வழிமுறையைக் கையாண்டு திருத்தம் செய்கையில் பிறந்தது தான் போசு-ஐன்ஸ்டைன் செறிபொருள் இதைச் செய்தபோது போசுக்கு வயது முப்பது. மேலும் இவர் போசு-ஐன்ஸ்டைன் புள்ளியியல் மற்றும் போசு வளிமம் ஆகியவற்றை கண்டுபிடித்தார்.
# சத்தியேந்திர நாத் போசு

## கல்லூரி ஆசிரியராக

1916இல் சத்யேந்திரநாத் 'அறிவியல் பல்கலைக்கல்லூரி'யில் ஆசிரியராக சேர்ந்தபோது அவருடன் ஆசிரியப்பணியில் சேர்ந்தவர் மேக்நாத் சாகா. அங்கு பணிபுரிந்த ஆசிரியர்களும் விரிவுரையாளர்களும் பழைய இயற்பியலையே கற்பித்துக் கொண்டிருந்த நிலையில் இவ்விருவரும் நடப்பு இயற்பியலில் ஏற்பட்டுக் கொண்டிருந்த புரட்சிகரமான புதிய தத்துவங்களைப் பற்றி அறிவதிலும் அவற்றைக் கற்பிப்பதிலும் ஆர்வம் செலுத்தினர்.
# சத்தியேந்திர நாத் போசு

## செர்மன் கற்றல்

ஐன்ஸ்டைனின் சார்பியல் தத்துவம் அடங்கிய ஆய்வுக்கட்டுரையை பெரும் சிரமத்திற்குப் பின்னர் பெற்றனர் சத்யேந்திரநாத்தும் சாகாவும். (முதல் உலகப்போர் நடந்து கொண்டிருந்த காலம் அல்லவா!) பின்னர் தான் தெரிந்தது, கட்டுரை செர்மன் மொழியில் இருந்தது என்று. போசு மனம் தளராதவர் அல்லவா! தானும் கற்று, சாகாவிற்கும் செர்மன் மொழியைக் கற்றுத்தந்து, பின்னர் அந்த ஆய்வுக்கட்டுரையை இருவரும் படித்தனர்!! அதை ஆங்கிலத்திலும் மொழிபெயர்த்தனர். ஐன்ஸ்டைனின் சிறப்புச் சார்புக் கோட்பாடு ஆய்வுக்கட்டுரையை முதலில் ஆங்கிலத்தில் மொழிபெயர்த்தவர்கள் என்ற பெருமையை அடைந்தனர்.
# எழுத்தின் வரலாறு

**எழுத்தின் வரலாறு** என்பது, வரி வடிவங்களின் மூலம் மொழியைக் குறிக்கும் முறை பல்வேறு நாகரிகங்களிலும் தோற்றம்பெற்று வளர்ந்த வரலாற்றைக் குறிக்கும். உண்மையான எழுத்துமுறை மெசொப்பொத்தேமியா, சீனா, எகிப்து, நடு அமெரிக்கா ஆகிய நாகரிகப் பகுதிகளில் தனித்தனியாகத் தோன்றி வளர்ந்ததாகத் தெரிகிறது. எனினும், எகிப்து, எழுத்துமுறையின் கருத்துருவையாவது சுமேரியர்களிடம் இருந்து பெற்றிருக்கக் கூடும் என ஆய்வாளர்கள் கருதுகின்றனர். சீனாவினதும், மெசொப்பொத்தேமியாவினதும் எழுத்து முறைகள் இன்றைய உலகில் புழக்கத்தில் உள்ள எழுத்து முறைகளின் வளர்ச்சியில் பெருமளவு செல்வாக்கைக் கொண்டிருந்தன. மிகவும் பிற்காலத்தில் ஏறத்தாழ கிமு 900 ஆவது ஆண்டளவில் தோன்றிய நடு அமெரிக்க எழுத்து முறையைத் தவிர்த்து, ஏனைய எழுத்து முறைகள் புதிய கற்காலத்தின் எழுத்துக்கு முற்பட்ட குறியீடுகளில் இருந்து, கிமு 4ஆவது ஆயிரவாண்டு காலப் பகுதியில் நிலவிய தொடக்க வெண்கலக் காலத்தில் வளர்ச்சியடைந்தவையாகும்.
# எழுத்தின் வரலாறு

## எழுத்துக்கு முந்திய குறியீடுகள்

shells discovered in modern Jiahu சீனா were dated about 6000 BC. Example of the Jiahu symbols]]
கிமு 4ஆம் ஆயிரவாண்டில் வளர்ந்த எழுத்து முறைகளைத் திடீர்க் கண்டுபிடிப்புக்களாகக் கருத முடியாது. இவை இவற்றுக்கு முந்திய காலத்திலிருந்த குறியீட்டு முறைகளிலிருந்து தோன்றியவையாகும். இக் குறியீட்டு முறைகள் முறையான எழுத்து முறைகள் அல்லாவிட்டாலும், அவை எழுத்துகளுக்கு உரிய சில சிறப்பம்சங்களைத் தம்மகத்தே கொண்டிருந்தன. இவை பொருட்குறிப்பு வரிவடிவங்களையோ அல்லது நினைவுக் குறியீடுகளையோ தகவல்களைப் பரிமாறிக்கொள்வதற்குப் பயன்படுத்தின. எனினும் இவை நேரடியான மொழி சார்ந்த உள்ளீடுகளைக் கொண்டிருக்கவில்லை. இந்த முறைகள் தொடக்கப் புதிய கற்காலத்தில் கிமு 7 ஆவது ஆயிரவாண்டு காலப் பகுதியில் உருவாகின.  
குறிப்பாக, வின்கா குறியீடுகள் (Vinča signs) கிமு 7 ஆம் ஆயிரவாண்டில் எளிமையான குறியீடுகளில் இருந்து தொடங்கி, கிமு 6 ஆவது ஆயிரவாண்டு முழுதும் படிப்படியாகச் சிக்கல்தன்மை பெற்று கிமு 5 ஆம் ஆயிரவாண்டு அளவில் தார்த்தாரியா வில்லைகளில் காணப்படும் வடிவங்களாக வளர்ச்சியடைந்ததைக் காட்டுகின்றன. தார்த்தாரியா வில்லைகளில் குறியீடுகள், எழுத்துக்கள் எழுதப்படுவது போன்று ஒழுங்கான வரிசையில் எழுதப்பட்டிருப்பதைக் காணமுடியும். ஆறாம் ஆயிரவாண்டுக்கு உரியதாகக் கருதப்படும் டிசுப்பிலியோ வில்லையும் இதைப் போன்றதே. எகிப்து, சுமேரியா ஆகிய பண்டைய அண்மைக் கிழக்குப் பகுதிகளின் ஆப்பெழுத்துக்கு முந்திய பட எழுத்துக்கள் இவ்வாறான குறியீடுகளில் இருந்து வளர்ந்தவையே. இதனால் எக் காலத்தில் முறையான எழுத்து முறை தோற்றம் பெற்றது என்பதைக் குறிப்பாகக் கூற முடியாது. பழைய குறியீடுகள் குறிக்கும் பொருள் என்ன என்பதும் தெரியாமல் இருப்பதால் இவ்வாறு அறிந்து கொள்வது மேலும் கடினமாகிறது.  
2003 ஆம் ஆண்டில் சீனாவில் கண்டுபிடிக்கப்பட்ட ஆமையோடுகளில் சியாகு எழுத்துக்கள் (Jiahu Script) செதுக்கப்பட்டிருந்தன. கதிரியக்கக் கரிமக் காலக்கணிப்பு முறையைப் பயன்படுத்தி இது கிமு ஆறாம் ஆயிரவாண்டைச் சேர்ந்தது என அறியப்பட்டுள்ளது. இந்த ஆமையோடுகள், வட சீனாவில் உள்ள ஹெனான் மாகாணத்தில் சியாகு என்னும் இடத்தில் கண்டுபிடிக்கப்பட்ட 24 புதை குழிகளுள் கண்டுபிடிக்கப்பட்டன. சில தொல்லியலாளர்கள் இது கிமு 2 ஆவது ஆயிரவாண்டைச் சேர்ந்த ஒராக்கிள் எலும்பு எழுத்துக்களோடு (Oracle bone script) ஒத்திருப்பதாகக் கருதினர். எனினும் பல பிற ஆய்வாளர்கள் இதனை ஏற்றுக்கொள்ளவில்லை.  
கிமு 4 ஆவது தொடக்கம் 3 ஆவது ஆயிரவாண்டு காலப்பகுதியைச் சேர்ந்த சிந்துவெளி முத்திரைகளில் காணப்படும் குறியீடுகளும் இவ்வாறான எழுத்துக்கு முந்திய காலக் குறியீடுகளாக இருக்கக் கூடும் எனச் சிலர் கருத்து வெளியிட்டுள்ளனர்.
# எழுத்தின் வரலாறு

## வெண்கலக்கால எழுத்து

வெண்கலக் காலத்தில் உலகின் பண்பாடுகள் பலவற்றில் எழுதும் வழக்கம் உருவானது.
# எழுத்தின் வரலாறு

## வெண்கலக்கால எழுத்து

### ஆப்பெழுத்து

வின் சட்டம் தொடர்பான tablet.]]  
தொடக்ககால சுமேரிய எழுத்துமுறை, பண்டங்களைக் குறிக்கப் பயன்பட்ட களிமண்ணால் செய்யப்பட்ட அடையாள வில்லைகளில் இருந்து தொடங்கியது. கிமு 4 ஆவது ஆயிரவாண்டின் முடிவில் இது கணக்கு வைக்கும் ஒரு முறையாக மாற்றம் பெற்றது. இம்முறையில் ஒரு வட்ட முனை கொண்ட எழுத்தாணியால் ஈரமான களிமண் வில்லைகளில் அழுத்தி எண்களைக் குறிப்பிட்டு வந்தனர். இம் முறையில் ஏற்பட்ட வளர்ச்சியைத் தொடர்ந்து, படிப்படியாக, எண்களுடன் எண்ணப்பட்ட பொருள் என்ன என்பதைக் குறித்துக்காட்ட அப்பொருளின் படத்தையும் வரைந்தனர். இப் படம் கூரிய எழுத்தாணியால் அக் களிமண் தகட்டில் வரையப்பட்டது. இது பட எழுத்தாக உருவானது. கிமு 2700 - 2500 காலப்பகுதியில் வட்ட முனை எழுத்தாணியும் கூரிய எழுத்தாணியும் கைவிடப்பட்டு ஆப்புவடிவ எழுத்தாணி புழக்கத்துக்கு வந்தது. இதனால் இவ்வாறு எழுதப்பட்ட எழுத்து முறை ஆப்பெழுத்து என அழைக்கப்பட்டது. தொடக்கத்தில் உருபனெழுத்துக்களை (logogram) மட்டுமே எழுதப் பயன்பட்ட இம் முறை பின்னர் ஒலியன் கூறுகளையும் குறிக்கப் பயன்பட்டது. கிமு 2600 ஆம் ஆண்டளவில் சுமேரிய மொழியின் அசைகளையும் குறிக்கத் தொடங்கிய ஆப்பெழுத்து முறை இறுதியாக உருபனெழுத்துக்கள், அசைகள், எண்கள் என்பவற்றுக்கான பொது எழுத்துமுறையாக ஆனது. கிமு 26 ஆம் நூற்றாண்டு தொடக்கம் இந்த எழுத்து முறையை அக்காடிய மொழியை எழுதுவதற்கும் பயன்படுத்தினர். அங்கிருந்து இவ்வெழுத்து முறை உர்ரிய மொழி (Hurrian), இட்டைட்டு (Hittite) ஆகிய மொழிகளுக்கும் பரவியது. உகாரிட்டிய மொழி, பழம் பாரசீகம் ஆகிய மொழிகளும் ஆப்பெழுத்துப் போன்ற தோற்றம் கொண்ட ஒரு முறையையே பயன்படுத்தின.
# எழுத்தின் வரலாறு

## வெண்கலக்கால எழுத்து

### எகிப்திய எழுத்து முறை

எகிப்தியப் பேரரசைப் பேணிக் காப்பதற்கு எழுத்து இன்றியமையாததாக இருந்தது. எழுத்தறிவு கல்விகற்ற எழுதுவோர் என்னும் ஒரு பிரிவினரிடையே மட்டும் நிலவியது. குறிப்பிட்ட பின்னணியைக் கொண்டோரே எழுதப் பயின்று கோவில்கள், அரச மற்றும் படைத்துறைச் சேவைகளில் சேர்ந்து கொள்ள அனுமதிக்கப்பட்டனர். "புனிதஎழுத்து" (hieroglyph) எனப்பட்ட இம்முறை கற்பதற்கு மிகவும் கடினமானது. பிந்திய நூற்றாண்டுகளில், எழுதுவோரின் நிலையைப் பாதுகாத்துக் கொள்வதற்காக வேண்டுமென்றே இதனை மேலும் கடுமையாக்கினர்.  
சுமேரிய எழுத்து முறைக்குப் பின்னரே எகிப்திய எழுத்துமுறை புழக்கத்துக்கு வந்ததாகவும், சுமேரிய எழுத்துக்களின் செல்வாக்கினாலேயே எகிப்திலும் இம்முறை உருவாக்கப்பட்டிருக்கலாம் என்றும் ஆய்வாளர்கள் கருதுகின்றனர். வேறு சிலர் அத்தகைய செல்வாக்குக்கான சான்றுகள் குறைவே என்றும், எகிப்திய எழுத்து முறை சுமேரியத் தொடர்பின்றித் தனியாகவே உருவாகியிருக்கலாம் எனவும் கூறுகின்றனர்.
# எழுத்தின் வரலாறு

## வெண்கலக்கால எழுத்து

### சீன எழுத்துமுறை

சீனாவில் பழைய அரச வம்சங்கள் பற்றிய தகவல்கள் பல அவர்கள் விட்டுச் சென்ற எழுத்து ஆவணங்கள் மூலமே தெரிய வந்துள்ளன. சாங் வம்சக் காலத்தில் இருந்து, இத்தகைய எழுத்துக்கள் எலும்பு, வெண்களம் ஆகியவற்றினாலான கருவிகளில் காணப்படுகின்றன. ஆமையோடுகளில் எழுதப்பட்டவற்றின் காலம் கரிமக் காலக்கணிப்பின் மூலம் கிமு 1500 என அறியப்பட்டுள்ளது. எழுதுவதற்குப் பயன்பட்ட பொருள் என்ன என்பதைப் பொறுத்து அது என்ன வகையான ஆவணம் என்பதையும் எவ்வாறு பயன்பட்டது என்பதையும் கண்டுகொள்ள முடியும் என ஆய்வாளர்கள் கூறுகின்றனர்.
அண்மைக் காலக் கண்டுபிடிப்புக்கள் சீன எழுத்து முறைகளின் காலத்தை கிமு 6000 ஆண்டுக் காலப்பகுதி வரை கொண்டு செல்வதாகக் கருதப்படுகின்றது. இந்த ஆமையோடுகளில் உள்ள சியாகு எழுத்து, பன்போ எழுத்து ஆகிய எழுத்துக்கள் உண்மையான எழுத்துக்கள் எனக் கருதுவதற்கான சிக்கல்தன்மை கொண்டவைதானா என்பதில் கருத்து வேறுபாடுகள் உள்ளன. உண்மையான எழுத்துக்களாக இருப்பின், இவை உலகின் முதல் எழுத்து முறை எனக் கருதப்படும் மெசொப்பொத்தேமிய ஆப்பெழுத்துக்களுக்கு 2000 ஆண்டுகள் முந்தியவையாக இருக்கும். எனினும் பெரும்பாலும் இவை ஐரோப்பிய வின்சா எழுத்துக்களை ஒத்த எழுத்துக்கு முந்திய குறியீடுகளாகவே இருக்கக்கூடும் எனக் கருதப்படுகின்றது.
# எழுத்தின் வரலாறு

## வெண்கலக்கால எழுத்து

### ஈலமிய எழுத்து

இதுவரை வாசித்துப் புரிந்துகொள்ளப்படாத முந்திய ஈலமிய எழுத்துக்கள் கிமு 3200 ஆண்டுக் காலப்பகுதியிலிருந்து காணப்படுகின்றன. இது 3 ஆவது ஆயிரவாண்டுக் காலப் பகுதியில் நீள் ஈலமியமாக மாறியது. இது பின்னர் அக்காடிய மொழியில் இருந்து பெற்றுக்கொள்ளப்பட்ட ஆப்பெழுத்து முறையினால் மாற்றீடு செய்யப்பட்டது.
# எழுத்தின் வரலாறு

## வெண்கலக்கால எழுத்து

### அனத்தோலிய எழுத்து

அனத்தோலிய எழுத்துமுறை மேற்கு அனத்தோலியாவில் உருவானது. முதன் முதலாக கிமு 20 ஆம் நூற்றாண்டுக் காலப் பகுதியில் இருந்து லூவிய அரச முத்திரைகளில் காணப்படுகின்றன. இவ்வெழுத்து முறை லூவிய மொழியை எழுதப் பயன்பட்டது.
# தார்த்தாரியா வில்லைகள்

**தார்த்தாரியா வில்லைகள்** என்பன ருமேனியாவில் உள்ள தார்த்தாரியா என்னும் இடத்தில் கண்டுபிடிக்கப்பட்ட மூன்று களிமண் வில்லைகளைக் குறிக்கும். இவ் வில்லைகளில் காணப்படும் குறியீடுகள் தொல்லியலாளர்கள் மத்தியில் சர்ச்சைகளை உருவாக்கின. சிலர் இவ் வில்லைகளில் காணப்படுபவை முறையான எழுத்துக்களே என்றும் அவையே உலகில் தோன்றிய முதல் எழுத்துக்கள் என்றும் கூறுகின்றனர் சிலர் அதை மறுக்கின்றனர்.
# தார்த்தாரியா வில்லைகள்

## கண்டுபிடிப்பு

இவ்வில்லைகள் 1961 ஆம் ஆண்டில் பெயர்பெற்ற அல்பா லூலியா என்னும் நகரிலிருந்து 30 கிலோமீட்டர் தொலைவில் உள்ள ஒரிடத்தில் கண்டுபிடிக்கப்பட்டன. குளூச் அருங்காட்சியகத்தைச் சேர்ந்த நிக்கோலே விலாசா (Nicolae Vlassa) என்பவர் அகழ்வாய்வு ஒன்றின்போது இந்தச் சுடப்படாத களிமண் வில்லைகளைக் கண்டெடுத்தார். இவற்றுடன், கல், களிமண் ஆகியவற்றால் செய்யப்பட்ட சிறிய உருவங்களும், ஒரு கையணியும், வளர்ந்த ஆண் ஒருவருடைய எரிந்து உடைந்த எலும்புகளும் கிடைத்தன. இரண்டு வில்லைகள் செவ்வக வடிவம் கொண்டவை, ஒன்று வட்ட வடிவமானது. இவை அனைத்தும் மிகவும் சிறிய அளவு கொண்டவை. வட்ட வில்லை 6 சதமமீட்டர் விட்டம் கொண்டது. இவற்றுள் வட்ட வில்லையிலும், செவ்வக வில்லை ஒன்றிலுமாக இரண்டு வில்லைகளில் துளைகள் இடப்பட்டுள்ளன.  
மூன்று வில்லைகளிலுமே அவற்றின் ஒரு பக்கத்தில் குறியீடுகள் காணப்படுகின்றன. இவற்றில் உள்ளது போன்ற குறியீடுகள் சேர்பியாவில் உள்ள வின்கா என்னுமிடத்தில் அகழ்ந்தெடுக்கப்பட்ட மட்பாண்டங்களிலும் தெற்கு பால்க்கன் பகுதிகளில் உள்ள வேறு பல இடங்களிலும் எடுக்கப்பட்ட பொருட்களிலும் காணப்படுகின்றன. துளையிடப்படாத வில்லையில் கொம்புள்ள ஒரு விலங்கும், இன்னொரு உருவமும், ஒரு மரக் கிளையும் உள்ளன. மற்ற வில்லைகளில் பலவிதமான பண்பியல் (abstract) குறியீடுகள் காணப்படுகின்றன. புதைப்பின் காரணம் என்னவெனத் திளிவாகத் தெரியவில்லை, ஆனால், புதைக்கப்பட்ட உடல் ஒரு ஆவியேறிப் பேசுபவருடையதாக இருக்கலாம் எனச் சொல்லப்படுகின்றது.
# தார்த்தாரியா வில்லைகள்

## வெளியிணைப்புகள்

- "தார்த்தாரிய வில்லைகளில் காணப்படும் குறியீடுகள் ருமேனிய நாட்டார் கலிகளிலும் காணப்படுகின்றன", by Ioana Crişan.
- "மிலேடி தார்த்தாரியாவும் தார்த்தாரியா வில்லைகளின் கண்டுபிடிப்பும், by மார்க்கோ மெர்லினி
# ஜூன்கோ டபெய்

ஜப்பானில் பிறந்த **ஜூன்கோ டாபி** (Junko Tabei) 10வயதாக இருக்கும் போதே மலையேறும் பயிற்சியில் சேர்ந்தார். ஜப்பானில் உள்ள நாசுமலை சிகரத்தில் ஏறுவதற்கு பயிற்சி பெற்றார்.
டோக்கியோ அருகில் உள்ள ஷோவா பெண்கள் பல்கலைக்கழகத்தில் ஆங்கில இலக்கிய பட்டம் பெற்றார். படிக்கும் போதே மலையேறும் கிளப் ஒன்றில் உறுப்பினராக சேர்ந்தார். 1969ம் ஆண்டில் பெண்கள் மலையேறும் கிளப் தொடங்கினார். இதற்கு ஜப்பான் பெண்கள் மலையேறும் கிளப் என்று பெயரிட்டார்.
திருமணத்துக்கு பின்னர் கணவருடன் இணைந்து பல சிகரங்களில் மலையேறும் பயிற்சிகளை மேற்கொண்டார். ஜப்பானில் உள்ள புஜி மலை உள்ளிட்ட சில உயரமான சிகரங்களில் ஏறி பயிற்சி பெற்றார். சுவிஸ் ஆல்ப் மலை சிகரங்களில் உள்ள மாட்டர்ஹார்னிலும் மலையேறும் பயிற்சி பெற்றார்.
பல பயிற்சிகளின் காரணமாக 1972ம் ஆண்டு ஜப்பானின் மிகச்சிறந்த மலையேறும் பெண் பயிற்சியாளர் என்ற பெயரை பெற்றார். இதையடுத்து ஜப்பானில் இருந்து வெளிவரும் யோமியுரி நாளிதழ் மற்றும் நிகான் தொலை காட்சி ஆகியவை இணைந்து ஜப்பானில் உள்ள பெண்கள் மலையேறும் குழுவை எவரஸ்ட் சிகரத்துக்கு அனுப்ப முடிவு செய்தன. ஜூன்கோ டாபி உட்பட 15 பெண்களை தேர்வு செய்தனர். இதற்காக அவர்களுக்கு கடுமையான பயிற்சிகள் அளிக்கப் பட்டன.
1975ம் ஆண்டின் தொடக்கத்தில் காத்மாண்டுவுக்கு அனுப்பப்பட்டனர். அங்கு உள்ளூரை சேர்ந்த 9 பேரை வழிகாட்டிகளாக அழைத்துக்கொண்டனர்.
1953ஆம் ஆண்டு எவரஸ்ட் சிகரத்தை அடைந்த எட்மண்ட் இல்லரி, டென்சிங் நோர்கே ஆகியோர் சென்ற வழியில் பெண்கள் குழுவினர் எவரஸ்ட் சிகரத்தை நோக்கி சென்றனர்.
மே மாதம் எவரஸ்ட் சிகரத்தில் 6 ஆயிரத்து 300 மீட்டர் உயரத்தை அடைந்து அந்த பகுதியில் கூடாரம் அமைத்து தங்கியிருந்தனர். அப்போது அந்த பகுதியில் தீடீரென பனிப்பாறைகள் சரிந்தன. எல்லா பெண்களும் பனிப்பாறைக்கு அடியில் புதைந்து போயினர். ஜூன்கோ டாபியும் சுயநினைவை இழந்து விட்டார். அந்த சமயத்தில் ஒரு வழிகாட்டி ஜூன்கோ டாபி உள்ளிட்ட பெண்களை மீட்டார். அதன் பின்னர் 12 நாள் கழித்து ஜூன்கோ டாபி மட்டும் 1975ம் ஆண்டு இதே நாளில் எவரஸட் சிகரத்தை அடைந்தார்.
இதைதொடர்ந்து மேலும் பல சாதனைகளை செய்தார். இப்போது 61வயதாகும் இவர் வயதுகாரணமாக மலையேறும் சாதனைகளை குறைத்துக்கொண்டார்.
# அல்பா லூலியா

**அல்பா லூலியா** என்பது, ருமேனியாவின் டிரான்சில்வேனியாவில், அல்பா கவுண்டியில் உள்ள ஒரு நகரம் ஆகும். 66,747 மக்கள்தொகை கொண்ட இந் நகரம் மூரெசு ஆற்றங்கரையில் அமைந்துள்ளது. 1541 முதல் 1690 வரையில் டிரான்சில்வேனியாவின் தலை நகரமாக இது இருந்தது. இந்த நகரம், ருமேனியர், ஹங்கேரியர் ஆகிய இரு பகுதியினருக்குமே வரலாற்று முக்கியத்துவம் வாய்ந்த ஒரு நகரமாக விளங்குகிறது.
# வின்கா குறியீடுகள்

"வின்கா எழுத்துக்கள்", "பழைய ஐரோப்பிய எழுத்து" போன்ற பெயர்களாலும் குறிக்கப்படும் **வின்கா குறியீடுகள்** என்பன தென்கிழக்கு ஐரோப்பாவில் கண்டுபிடிக்கப்பட்ட வரலாற்றுக்கு முந்தியகாலத் தொல்பொருட்களில் காணப்படும் குறியீடுகளைக் குறிக்கும். சில ஆய்வாளர்கள், கிமி 6000-4000 ஆண்டுக் காலப் பகுதியில் இப் பகுதியில் வாழ்ந்த வின்கா பண்பாட்டினரின் மொழிக்குரிய எழுத்துக்களாக இவை இருக்கலாம் எனக் கருதுகின்றனர். எனினும் பலர் இது குறித்து ஐயம் தெரிவிக்கின்றனர். மிகவும் சுருக்கமான குறியீடுகளையும், திரும்பத்திரும்ப வரும் குறியீடுகள் குறைவாக இருப்பதையும் சான்றாகக் காட்டி இது ஒரு எழுத்துமுறையைச் சார்ந்த எழுத்துக்களாக இருக்க முடியாது என இவர்கள் கூறுகின்றனர். இதுவரையில் கிமு 3000 ஆண்டுக் காலப்பகுதியில் உருவான சுமேரிய ஆப்பெழுத்துக்களே உலகின் முதல் எழுத்து முறையாகப் பொதுவாக ஏற்றுக்கொள்ளப் பட்டுள்ளது. எனவே வின்கா குறியீடுகள் ஒருவகை எழுத்துக்கு முந்திய குறியீடுகளாக இருக்கலாம் எனக் கருதப்படுகிறது. இக் குறியீடுகள் பொருள் குறித்திருக்கக் கூடும் எனினும் மொழியொன்றை எழுதப் பயன்பட்டிருக்க முடியாது எனப்படுகின்றது.
# திடீர் நினைவகம்

. இடது பக்கம் உள்ளது திடீர் நினைவகம். வலது புறம் உள்ளது திடீர் நினைவகம் செயலி.]]  
**திடீர் நினைவகம்** (*flash memory*) என்பது ஒரு வகை படிப்பு நினைவகம் (ROM). ஒரு பதிமுறைமையில் திடீர் நினைவகத்தில் தொடக்க நிரற்றொடரை (bootup code) பதிந்துக் கொள்ளப்படுகிறது. இவ்வகை நினைவகங்கள் புகைப்படக்கருவிகள், அலைபேசிகள், சலவைப்பெட்டிகள், சீருந்து பதிமின்னணுவில் (car embedded electronics), பொதுவாக அனைத்து பதிபயனகங்களில் (embedded applications) பிரபலமாகிவிட்டது.  
இரண்டு வகைகளான திடீர்நினைவகச் சாதனங்கள் தயாரிக்கப்படுகின்றன. முதல் வகை இல்லல்லது திடீர்நினைவகம். முதல் வகை இல்லல்லது திடீர்நினைவகம் (NOR flash). இதில் நிரற்றொடர் செயற்பாடு (code execution) விரைவானது. ஆனால் அழிப்பு மந்தமானது. கடந்த ஆண்டுகளாக இந்த வகை திடீர் நினைவகம் பிரபலமாக இருந்து வந்தது. அண்மைக் காலங்களாக இல்லும்மை திடீர்நினைவகம் (NAND) மிகவும் புழக்கத்தில் பயன்பட்டு வருகிறது. இவ்வகை திடீர்நினைவகம் இல்லும்மை வகையை விட அதிகக் கொள்ளளவில் கிடைக்கிறது.
# திடீர் நினைவகம்

## வரலாறு

டாக்டர் Fujio Masuoka 1980ஆம் ஆண்டு தோஷிபாவில் வேலை செய்யும் போது திடீர் நினைவகம் (இல்லல்லது திடீர்நினைவகம் மற்றும் இல்லும்மை திடீர்நினைவகம்)
கண்டுபிடிக்கப்பட்டது.
# திடீர் நினைவகம்

## வரம்பெல்லைகள்

### தொகுதி அழிப்பு

திடீர் நினைவகம் பன் வழி முறையில் திட்டமிடப்பட்ட ஒரு பைட்டை பயில முடியும் ஆனால் ஒரு பிட்டை அழிக்க முழு பகுதியை அழிக்க வேண்டியுள்ளது.
அழிவுபட்டபின் முழு பகுதியும் எண் ஒன்றால் அக்ரமிப்பு செய்யப்படுகிறது ,இதன் பிறகு திட்டமிடல் செய்துகொள்ளமுடிகிறது.ஒருபொழுது ஒரு பிட்டை ஒன்றனால் மறுபடியும் அதை புஜியம் ஆக மாற்ற ழூழு பகுதியையும் அழிக்கவேண்டியுள்ளது.
# திடீர் நினைவகம்

## வரம்பெல்லைகள்

### நினைவக உடைகள்

மற்றொரு வரையறை என்னவென்றால் கட்டுப்பாடான நிரல் அழித்தல் சுழற்சி, அதாவது 1,00,000 முறை மட்டுமே அழிக்கும் திறன் மிகுந்தால் நினைவக உடைகள் எற்படும். இன்று இது 10 லட்சமாக உயர்வு கண்டுள்ளது.
# காற்பந்தாட்டங்கள்

**காற்பந்தாடங்கள்**:
- காற்பந்தாட்டம்(Association Fooball)
- இரக்பி காற்பந்தாட்டம்(Rugby)
- கேயளிக்கு காற்பந்தாட்டம்(Gaelic Football)
- அமெரிக்க காற்பந்தாட்டம்(American Football)
- ஆசுத்திரேலிய விதிகள்(Australian Rules)
- கனேடியன் காற்பந்தாட்டம்(Canadian Football)
- சர்வதேச விதிகள் காற்பந்தாட்டம்(International Rules Football)
- உதைப்பந்து(Kickball)
# இரக்பி

**இரக்பி** (*Rugby*) என்ற தலைப்பில் உள்ள கட்டுரைகள் இங்கு பட்டியலிடப்படுகின்றன.
# இரக்பி

## இரக்பி காற்பந்தாட்டங்கள்

- இரக்பி காற்பந்தாட்டம்
- இரக்பி யூனியன்
- இரக்பி லீக்கு
- இரக்பி செவன்ஸ்
- தோடு இரக்பி
- டேக் இரக்பி
- குறும் இரக்பி
# இரக்பி

## ஏனைய இரக்பி ஆட்டங்கள்

- இரக்பி பைவ்ஸ்
- நீரடி இரக்பி
- சக்கர நாற்காலி இரக்பி
# இரக்பி

## இடங்கள்

### இங்கிலாந்து

- இரக்பி, வார்க்குவிக்சயர்
- இரக்பி தொடர்வண்டி நிலையம்
- இரக்பி பள்ளிக்கூடம்
- இரக்பி அண்டு கேனில்வர்த்து(UK Parliament constituency)
- இரக்பி (UK Parliament constituency), முன்னாள் கான்ச்டிடுவென்சி
# இரக்பி

## இடங்கள்

### ஆசுத்திரேலியா

- இரக்பி, நியூ சவுத் வேல்ஸ்
# இரக்பி

## இடங்கள்

### நியூசிலாந்து

- இரக்பி பூங்கா அரங்கம்
# இரக்பி

## இடங்கள்

### அமெரிக்க ஐக்கிய நாடுகள்

- இரக்பி, இந்தியானா
- இரக்பி, புரூக்ளின், நியூயார்க்
- இரக்பி, வட டகோடா
- இரக்பி அமட்ரக் ஸ்டேஷன்
- இரக்பி, தெனிஸி
# இரக்பி

## மற்றவைகள்

- இரக்பி பூங்கா, சுகாத்லாந்து
- இரக்பி (ஆட்டோமொபைல்)
- இரக்பி ரேடியோ ஸ்டேஷன்
- இரக்பி ரால்ப் லௌரென்
- பாரான் இரக்பி
- இரக்பி சிமென்ட்  
---
# ஆங்கில இலக்கணம்

ஆங்கிலம் எனப்படுவது ஒரு மேற்கு செருமானிய மொழி. இலக்கணம் என்பது ஒரு மொழியைப் பிழையின்றி பேசவும் எழுதவும் ஏற்படுத்தப்பட்ட - உதவுகிற - ஒரு நெறி. ஆகையால், ஆங்கிலம் பிழையின்றி பேசவும் எழுதவும் **ஆங்கில இலக்கணம்** இன்றியமையாததாக உள்ளது. தமிழில் சொல், பெயர்ச்சொல், வினைச்சொல், இடைச்சொல், உரிச்சொல் என நான்குவகைப்படுவது போல ஆங்கிலத்தில் அது எட்டு வகைப்படுகிறது. அவை, பெயர்ச்சொல் (1.Noun, 2.Pronoun), வினைச்சொல் (3.Verb), உரிச்சொல் (4.Adjective, 5.Adverb), இடைச்சொல் (6.Preposition, 7.Conjunction, 8.Interjection). இதனை சொற்களின் வகை (Parts of speech) என்பர்.
# ஆங்கில இலக்கணம்

## சொற்களின் வகை (Parts of speech)

ஆங்கிலத்தில் சொற்களின் வகை (Parts of speech) 8 ஆகும். அவை,
1. Noun
1. Pronoun
1. Adjective
1. Verb
1. Adverb
1. Preposition
1. conjunction
1. Interjection என்பனவாம்.
# ஆங்கில இலக்கணம்

## பெயர்ச்சொல்

### ௧.பெயர்ச்சொல்(Noun)

பெயரைக் குறிக்கும் சொல் பெயர்ச்சொல் எனப்படும். இவ்வகைப் பெயர்ச்சொல், ஒரு பொருளையோ அல்லது ஒரு பெயரையோ குறிக்கவே உதவுகின்றது.
(எ-டு) மரம், குமார், குழந்தை, கை, அவனுடைய, அவளுடைய. இவை, பொதுவாக ஒரு பொருளையோ, ஒரு மனிதனையோ, ஒரு இடத்தையோ அல்லது ஒரு எண்ணத்தையோ ஒருவர் மற்றவரிடம் கூறவோ அல்லது பகிர்ந்துகொள்ளவோ உதவுகிறது.
# ஆங்கில இலக்கணம்

## பெயர்ச்சொல்

### ௧.பெயர்ச்சொல்(Noun)

#### ஆங்கிலப் பெயர்ச்சொற்களின் வகைகள்(Types of Nouns)

1.Proper Nouns  
2.Common Nouns  
3.Abstract Nouns  
4.Collective Nouns  
5.Countable Noun  
6.Uncountable Nouns
# ஆங்கில இலக்கணம்

## பெயர்ச்சொல்

### ௧.பெயர்ச்சொல்(Noun)

#### பெயர்ச்சொற்குறிகள்(The Articles)

ஆங்கிலத்தில் a, an, the என மூன்று ஆர்டிகல்கள் உள்ளன. ஆங்கிலத்தில் the definite article, the indefinite article என article இருவகைப்படும்.  
##### ௧.நிச்சய பெயர்ச்சொற்குறி (The Definite Article)
The எனப்படும் ஆங்கிலச் சொல் Definite Article என்று அழைக்கப்படுகிறது. இது ஒரு பொருளைக் குறிப்பிட்டு கூறும் பொழுதே உபயோகிக்கப் படுகிறது.
- (எ-டு) the boy, the cap, the cup.  
##### ௨.நிச்சயமற்ற பெயர்ச்சொற்குறி (The Indefinite Article)
A, an என்கிற இவ்விரண்டும் Indefinite Article எனப்படும். இவை எந்த ஒரு பொருளையும் குறிப்பிட்டு சொல்ல பயன்பதுத்தப்பட மாட்டாது.
- (எ-டு) a tree, an apple, a banana.
# ஆங்கில இலக்கணம்

## பெயர்ச்சொல்

### ௧.பெயர்ச்சொல்(Noun)

#### எண்(Number)

தமிழைப் போலவே ஆங்கிலத்திலும் இரண்டு எண்கள் உள்ளன. அவை,  
௧.ஒருமைப் பெயர்ச்சொல்(Singular Noun)  
௨.பன்மைப் பெயர்ச்சொல்(Plural Noun)
- (எ-டு)
1. light-lights (விளக்கு-விளக்குகள்)
1. child-children (குழந்தை-குழந்தைகள்)
1. candy-candies (இனிப்பு-இனிப்புகள்)
# ஆங்கில இலக்கணம்

## பெயர்ச்சொல்

### ௧.பெயர்ச்சொல்(Noun)

#### பால்(Gender)

ஆங்கிலத்தில் மூன்று பால்கள் உள்ளன. அவை, masculine gender(ஆண்பால்), feminine gender(பெண்பால்) மற்றும் neuter gender(ஒன்றன் பால்).  
##### ௧.ஆண்பால்(Masculine gender)
ஆண்களைக் குறிக்கும் சொல் ஆண்பால்(Masculine gender) எனப்படும்.  
##### ௨.பெண்பால்(Feminine gender)
பெண்களைக் குறிக்கும் சொல் பெண்பால்(Feminine gender) எனப்படும்.  
##### ௩.ஒன்றன் பால்(Neuter gender)
ஆண்பாலையும் பெண்பாலையும் ஒன்றி வராத மற்ற அஃறிணை சொற்கள் ஒன்றன் பால்(Neuter gender) எனப்படும்.
- (எ-டு)
1. boy-girl-baby (சிறுவன்-சிறுமி-குழந்தை)
1. man-woman-child (ஆண்-பெண்-குழந்தை)
1. bull-cow-calf (காளை-பசு-கன்று)
# ஆங்கில இலக்கணம்

## பெயர்ச்சொல்

### ௧.பெயர்ச்சொல்(Noun)

#### வேற்றுமை(Case)

ஆங்கிலத்தில் மூன்று வேற்றுமைகள் உள்ளன. அவை, முதலாம் வேற்றுமை(nominative case), இரண்டாம் வேற்றுமை(accusative case), நான்காம் வேற்றுமை(dative case) என்பனவாகும். ஆனால், தமிழுக்குள்ளது போல் ஆங்கில வேற்றுமைகளுக்கு உருபு கிடையாது. (அதாவது, ஆங்கில வேற்றுமைகள் வேற்றுமை உருபுகளைக் கொள்வதில்லை.) (i.e. Cases in English do not have any noun inflections.)
# ஆங்கில இலக்கணம்

## பெயர்ச்சொல்

### ௨.பிரதிப் பெயர்ச்சொல்(Pronoun)

பெயர்ச்சொற்களுக்கு பதிலாக பெயர்ச்சொற்களைக் குறிக்க உபயோகப்படுத்தப்படும் சொல்லே ஆங்கிலத்தில் pronoun என்றழைக்கப்படுகிறது. இவ்வகை பெயர்ச்சொற்கள் ஒரு மனிதனையோ அல்லது ஒரு பொருளையோ மட்டுமே குறிக்க உதவுகிறது.
(எ-டு) நான், அவன், இவன், அது, இது. இது தன்னிலை, முன்னிலை, படர்க்கை என மூன்று இடங்களில் வரும்.
| இடம் | தன்னிலை ஒருமை | முன்னிலை ஒருமை | படர்க்கை ஒருமை | தன்னிலை பன்மை | முன்னிலை பன்மை | படர்க்கை பன்மை | கேள்வி வாக்கியம் |  |
| --- | --- | --- | --- | --- | --- | --- | --- | --- |
| Nominative Pronoun | I | you (thou<sup>1</sup>) | he, she, it | we | you (y’all<sup>2</sup>) | they | who |  |
| Objective Pronoun | me | you (thee<sup>1</sup>) | him, her, it | us | you (y’all<sup>2</sup>) | them | whom (who<sup>3</sup>) |  |
| Possessive Pronoun | my | your (thy<sup>1</sup>) | his, her, its | our | your (all y’all’s <sup>2</sup>) | their | whose |  |
| Reflexive Pronoun | myself | yourself (thyself<sup>1</sup>) | himself, herself, itself | ourselves | yourselves | themselves | &nbsp; |  |
| Pronominal Adjective | mine | yours (thine<sup>1</sup>) | his, hers, its | ours | yours | theirs | &nbsp; | } |
# ஆங்கில இலக்கணம்

## வினைச்சொல்

வினையைக் குறிக்கும் சொல் வினைச்சொல் எனப்படும். வினை என்பது ஒருவர் செய்யும் செயலாகும். ஆகையால், செயல்களைக் குறிக்கும் சொல் வினைச்சொல் எனப்படும்.
# ஆங்கில இலக்கணம்

## வினைச்சொல்

### ௩.வினைச்சொல்(Verb)

ஒருவர் செய்யும் செயலைக்குரிக்கும் சொல் வினைச்சொல் எனப்படும். இது எப்பொழுதும் பெயர்ச்சொல்லைத் தழுவியே, அதனுடன் ஒன்றி வரும்.
# ஆங்கில இலக்கணம்

## வினைச்சொல்

### ௩.வினைச்சொல்(Verb)

#### வினைப் பிரிவுகள்(Verb classes)

##### ௧.முக்கிய வினை(Main verbs-full verbs)
##### ௨.துணை வினை(Auxiliaries-Auxiliary verbs/helping verbs)
# ஆங்கில இலக்கணம்

## வினைச்சொல்

### ௩.வினைச்சொல்(Verb)

#### வினைச்சொல் வகைகள்(Types of Verbs)

##### ௧.செயப்படுபொருள் குன்றாவினை(Transitive Verb)
Transitive வினை, "எதை", "யாரை" என்ற கேள்விகளுக்குப் பதில் கூறும்.
- (எ-டு) she ate fish(அவள் மீனைச் சாப்பிட்டாள்) "எதை" என்ற கேள்விக்குப் பதில் "மீனை" என்று கிடைப்பதால் இது transitive வினை எனப்படுகிறது.
- (எ-டு) she saw her friend(அவள் தன் தோழியைப் பார்த்தாள்)"யாரை" என்ற கேள்விக்குப் பதில் "தன் தோழியை" என்று கிடைப்பதால் இது transitive வினை எனப்படுகிறது.
# ஆங்கில இலக்கணம்

## உரிச்சொல்

உரிச்சொல் என்பது பல்வேறு வகைப்பட்ட பண்புகளையும், குணங்களையும், வடிவங்களையும் உணர்த்தும் சொல்லாகும். இது, பெயர்ச் சொற்களையும் வினைச் சொற்களையும் விட்டு நீங்காதனவாய் வரும். ஆங்கிலத்தில் உரிச்சொல் இரு வகைப்படும். அவை,
- ௧.பெயர் உரிச்சொல்
- ௨.வினை உரிச்சொல்
# ஆங்கில இலக்கணம்

## உரிச்சொல்

### ௪.பெயர் உரிச்சொல்(Adjective)

ஒரு பெயர்ச்சொல்லின் தன்மையை விளக்கும் சொல் adjective எனப்படும்.
- (எ-டு)
1. The sky is blue.
1. He is a tall boy.
1. That is a big pot.
- மேற்கண்ட வாக்கியங்களில் உள்ள blue, tall, big என்னும் வாத்தைகள் பெயர்ச்சொல்லைப் பற்றி பேசுவதால் அவை இவ்வாக்கியங்களில் adjective(பெயர் உரிச்சொல்) எனப்படும்.
# ஆங்கில இலக்கணம்

## உரிச்சொல்

### ஆங்கில பெயர் உரிச்சொல் வகைகள்(Types of adjectives)

#### ௧.உடைமைப் பெயர் உரிச்சொல்(Possessive adjective)

(எ-டு) my house(என்னுடைய வீடு), our house(எங்களுடைய வீடு), your house(உன்னுடைய வீடு, உங்களுடைய வீடு), his house(அவனுடைய வீடு), her house(அவளுடைய வீடு), their house(அவர்களுடைய வீடு). my, our, your, his, her, their போன்றவை உடைமைப் பெயர் உரிச்சொற்கள்(Possessive adjective) ஆகும்.
# ஆங்கில இலக்கணம்

## உரிச்சொல்

### ௫.வினை உரிச்சொல்(Adverb)

ஒரு வினைச்சொல்லின் தன்மையை விளக்கும் சொல் adverb(வினை உரிச்சொல்) எனப்படும்.
- (எ-டு)
1. The Sun shines brightly.
1. The rabbit runs swiftly.
1. It rains heavily.
- மேற்கண்ட வாக்கியங்களில் உள்ள shines, swiftly, heavily என்னும் சொற்கள் அவ்வக்கியங்களில் உள்ள வினையைச்சொல்லைப் பற்றி பேசுவதால் அவை adverb என்று கூறப்படுகின்றது.
# ஆங்கில இலக்கணம்

## இடைச்சொல்

இடைச்சொல் என்பது தனித்து நில்லாமல் பெயரையாவது வினையையாவது சார்ந்து வரும்.
# ஆங்கில இலக்கணம்

## இடைச்சொல்

### ௬.இடைபடுஞ்சொல்(Conjunction)

இரண்டு வாக்கியங்களை ஒன்றாக இணைக்கும் சொற்களை ஆங்கிலத்தில் conjunctions என்று அழைப்பர்.
- (எ-டு) and(மற்றும்), but(ஆனால்), yet(ஆயினும்).
# ஆங்கில இலக்கணம்

## இடைச்சொல்

### ௭.முன்விபக்தி(Preposition)

முன்விபக்தி(Prepositions) எனப்படுவது ஒரு சொற்றொடரில் எழுவய்க்கும் மற்றொரு சொல்லுக்கும் இடையில் வந்து அச்சொற்களின் தொடர்பை விளக்கும் வார்த்தைகள். பொதுவாக அவைகள் எழுவாய்க்கு முன்னே எழுதப்படுகின்றன.
- (எ-டு) on, to, for, by, with.
# ஆங்கில இலக்கணம்

## இடைச்சொல்

### ௮.வியப்பிடைச்சொல்(Interjection)

வியப்பிடைச்சொல்(Interjection) எனப்படுவது பொதுவாக தமிழில் விளி வேற்றுமையின் கீழுள்ள சொற்களைக் குறிக்கும். அதுமட்டுமின்றி, Hi!, Hello!, Good morning! போன்ற வாழ்த்துவதற்கு பயன்படும் சில வார்த்தைகளும் இதன் கீழ் வரும்.
- (எ-டு) ஆகா!(bravo!), ஐயோ!(alas!), Oh!, Bye!
# ஆங்கில இலக்கணம்

## இடம்(Person)

இது தன்மை, முன்னிலை, படர்க்கை என மூன்று இடங்களில் வரும்.
# ஆங்கில இலக்கணம்

## இடம்(Person)

### தன்மை(First person)

- I (நான்) - தன்மை ஒருமை (First person singular)
- We (நாம், நாங்கள்) - தன்மை பன்மை (First person plural)
# ஆங்கில இலக்கணம்

## இடம்(Person)

### முன்னிலை(Second person)

- You (நீ) - முன்னிலை ஒருமை (Second person singular)
- You (நீவீர், நீங்கள்) - முன்னிலைப் பன்மை (Second person plural)
# ஆங்கில இலக்கணம்

## இடம்(Person)

### படர்க்கை(Third person)

- He (அவன்), she(அவள்), it(அது) - படர்க்கை ஒருமை (Third person singular)
- They (அவர்கள், அவைகள்) - படர்க்கைப் பன்மை (Third person plural)
# ஆங்கில இலக்கணம்

## வினை வாக்கியம்(Voice)

மையக் கட்டுரை: ஆங்கில வினை வாக்கியங்கள்
# ஆங்கில இலக்கணம்

## வினை வாக்கியம்(Voice)

### ௧.செய்வினை வாக்கியம்(Active Voice)

ஒரு செயலை எழுவாயின் கண்ணோட்டத்தில் இருந்து சொல்வது செய்வினை வாக்கியம் ஆகும்.
- (எ-டு) Kumar sang this song. (இந்தப் பாடலை குமார் பாடினான்.)
# ஆங்கில இலக்கணம்

## வினை வாக்கியம்(Voice)

### ௨.செயப்பாட்டுவினை வாக்கியம்(Passive Voice)

ஒரு செயலைச் செய்யப்படும் பொருளின் கண்ணோட்டத்தில் இருந்து சொல்வது செயப்பாட்டுவினை வாக்கியம் ஆகும்.
- (எ-டு) This song was sung by Kumar. (இந்தப் பாடல் குமாரால் பாடப்பட்டது.)
- Passive voice – Personal passive voice, Impersonal passive voice என இருவகைப்படும்.
# ஆங்கில இலக்கணம்

## வினை வாக்கியம்(Voice)

### ௩. நடுவினை வாக்கியம்(Middle Voice)

ஆங்கிலத்தில் "The classic MIDDLE voice"உடன் தொடர்புடைய நடுவினை வாக்கியம்(middle voice) எனப்படும் மூன்றாவது voiceசும் உள்ளது. இதில், எழுவாய் passive voiceசிலும் செய்யப்படு பொருள் active voiceசிலும் இருக்கும். மேலும், அந்த வாக்கியத்திலுள்ள மொத்த அமைப்பும் ஒரு adverbialலைச் சார்ந்து வரும்.
- (எ-டு)
1. She does not frighten easily.
1. This bread slices poorly.
1. His novels sell well.
# ஆங்கில இலக்கணம்

## நோக்கம்(Aspect)

ஆங்கில வினைகளின் காலங்களை இக்கீழ்காணும் பட்டியலில் கண்டுகொள்ளலாம். ஆங்கிலத்தில் Prior, Complete, Incomplete என மூன்று Aspect-கள் உள்ளன. இப்பட்டியல் முக்காலங்களிலும் நடக்கும் உண்மைச்சம்பவங்கலையே பிரதிபலிக்கிறது. "Would"ஐ கொண்டு வரும் unreal conditionalகள் உண்மையற்றதால், அவை இங்கு குறிப்பிடப்படவில்லை.
| PAST(இறந்த காலம்) | PRESENT(நிகழ் காலம்) | FUTURE(எதிர் காலம்) |  |  |
| --- | --- | --- | --- | --- |
| **முதலான நோக்கம்(PRIOR ASPECT)** | Past Perfect | Present Perfect | Future Perfect |  |
| **முழுமைபெற்ற நோக்கம்(COMPLETE ASPECT)** | Simple Past | Simple Present | Simple Future |  |
| **முழுமையற்ற நோக்கம்(INCOMPLETE ASPECT)** | Past Continuous | Present Continuous | Future Continuous | } |
# ஆங்கில இலக்கணம்

## காலங்கள்

தமிழைப் போலவே ஆங்கில வினைச்சொற்களும் இறந்த காலம், நிகழ் காலம், எதிர் காலம் என முக்காலத்தையும் குறிக்கும். ஆனால், ஆங்கிலத்தில் 16 வித்தியாசமான காலங்கள் (tenses) உள்ளன. அவை,  
:**நிகழ் காலம்**(Present tense):  
::Simple Present  
::Present Continuous  
::Present Perfect  
::Present Perfect Continuous  
:**இறந்த காலம்**(Past tense):  
::Simple Past  
::Past Perfect  
::Past Continuous  
::Past Perfect Continuous  
:**எதிர் காலம்**(Future tense):  
::Simple Future  
::Future Continuous  
::Future Perfect  
::Future Perfect Continuous அல்லது Future Imperfect  
:**நிபந்தனை காலம்**(Conditional tense):  
::Present Conditional  
::Present Continuous Conditional  
::Conditional Perfect  
::Conditional Perfect Continuous  
ஆகையால், ஆங்கிலத்தில் காலத்தை இவ்வாறும் வகைப்படுத்தலாம்:
1. சாதாரண காலம் (Simple tense)
1. பரிபூரண காலம் (Perfect tense)
1. தொடர்ச்சியான காலம் (Continuous tense)
1. பரிபூரண தொடர்ச்சியான காலம் (Perfect continuous tense)
# ஆங்கில இலக்கணம்

## வேற்றுமை(Case)

:{|
! | வேற்றுமை
! | தன்னிலை
! | முன்னிலை
! | படர்க்கை
|-
! | ஒருமை
! | பன்மை
! | ஒருமை
! | பன்மை
! | கேள்விச் சொல்
|-
! ஆண்பால் !! பெண்பால் !! ஒன்றன் பால்
|-
! | Subjective
| I(நான்) || we(நாம்/நாங்கள்)
| | you(நீ/நீங்கள்) || he(அவன்) || she(அவள்)
| | it(அது)
| they || who(யார்)
|-
! | Objective
| me(நான்) || us(நாங்கள்) || him(அவன்)
| | her(அவளுடைய)
| them || whom(யார்) (colloq. who)
|-
! | Genitive
! | determiner
| my(என்னுடைய) || our(எங்களுடைய) || your(உன்னுடைய/உங்களுடைய)
| | his(அவனுடைய)
| | its(அதனுடைய/அதனுடையது)
| their(அவர்களுடைய/அவைகளுடைய)
| | whose(யாருடைய/எவருடைய)
|-
! | nominal
| mine(என்னுடையது) || ours(எங்களுடையது) || yours(உன்னுடையது/உங்களுடையது) || hers(அவளுடையது) || theirs(அவர்களுடையது/அவைகளுடையது)
|}
# வரிவடிவம்

**வரிவடிவம்** (grapheme) என்பது எழுத்து மொழியின் அடிப்படை அலகு ஆகும். இது, எழுத்துக்கள்; எண்கள்; முற்றுப்புள்ளி, காற்புள்ளி முதலிய குறியீடுகள் போன்ற உலக எழுத்து மொழியில் உள்ள எல்லாத் தனித்தனிக் குறிகளையும் உள்ளடக்கும்.  
ஒலியன் எழுத்தமைவு (phonemic orthography) முறையில் வரிவடிவங்கள் ஒலியன்களோடு ஒத்து அமைகின்றன. ஒலியன்களோடு முழுமையாக ஒத்துவராத எழுத்துக் கூட்டல் முறைகளைக் கொண்ட ஆங்கிலத்தைப் போன்ற எழுத்து முறைகளில் ஒரு ஒலியனுக்குப் பல வரிவடிவங்கள் இருப்பதுண்டு. இத்தகையவை இருகூட்டெழுத்து (digraph), முக்கூட்டெழுத்து (trigraph) என அழைக்கப்படுகின்றன. எடுத்துக்காட்டாக "ship" என்னும் சொல்லில் "s", "h", "i", "p" என்னும் நான்கு வரிவடிவங்கள் உள்ளன எனினும், "s", "h" ஆகிய வரிவடிவங்கள் ஒருமித்து "sh" என்னும் ஒரு ஒலியனையே குறிப்பதனால் மூன்று ஒலியன்களே உள்ளன. "sh" ஒரு "இருகூட்டெழுத்து" ஆகும். சில வேளைகளில் ஒரு வரிவடிவம் இரண்டு ஒலியன்களை ஒருமித்துக் குறிப்பதும் உண்டு. எடுத்துக்காட்டாக, ஆங்கிலச் சொல்லான box (பாக்ஸ்) என்பதில் "x" என்னும் வரிவடிவம் "க்" "ஸ்" என்னும் இரண்டு ஒலியன்களைக் குறிக்கிறது.  
ஒரு வரிவடிவம் ஒன்றுக்கு மேற்பட்ட மாற்று வரிவடிவங்களால் குறிக்கப்படக்கூடும். எடுத்துக் காட்டாக ஆங்கில மொழியில் "A", "a" போன்றவற்றைக் குறிப்பிடலாம்.
# எழுத்துமுறைகளின் பட்டியல்

இந்த **எழுத்துமுறைகளின் பட்டியல்** எழுத்துமுறைகளை அவற்றின் சில தனித்துவமான அம்சங்களின் அடிப்படையில் வகைப்படுத்தித் தருகிறது. எழுத்துமுறையின் பெயர் தடித்த எழுத்துக்களாலும், அவற்றைப் பயன்படுத்தி எழுதிய மொழிகளின் பெயர்கள் அருகே அடைப்புக் குறிக்குள் தரப்பட்டுள்ள தமிழ்ச் சொற்களாலும் குறிக்கப்படுகின்றன. அடைப்புக் குறிக்குள் தரப்பட்டுள்ள ஆங்கிலச் சொற்கள் எழுத்து முறைகளின் ஆங்கிலப் பெயர்களைக் குறிக்கின்றன.  
&nbsp;(L)</span>&nbsp;<span>கானா&nbsp;(2S)+கான்ஜி(L)</span> <span>ஆங்குல்(Featural-alphabetic&nbsp;S)</span><span>+limited&nbsp;ஆன்ஜா(L)</span>
|-
|**அப்ஜாட்** <span>அரபி</span><span>&இலத்தீன்</span> <span>எபிரேய</span>
|**அபிகுடா** <span>வட,</span> <span>தென் இந்திய</span> <span>எதியோப்பியம்</span> <span>தானா</span> <span>கனடா அசையெழுத்து</span>
|}]]
# எழுத்துமுறைகளின் பட்டியல்

## படவெழுத்து / கருத்தெழுத்து முறைகள்

- **அசுட்டெக்** நகுவாட்டில்
- **டோங்பா** நாக்சி
- **மிக்மாக் hieroglyphic writing** மிக்மாக் - சில ஒலியன் கூறுகளும் உண்டு.  
மொழி தவிர்ந்த பிறவற்றைக் குறிப்பதற்கான குறியீட்டு முறைகள் சிலவும் உண்டு. அவற்றுட் சில:
- **பிளிசிம்போல்சு** (Blissymbols) - Augmentative மற்றும் மாற்றுத் தொடர்பாடல் (AAC) போன்றவற்றுக்குப் பயன்படுத்துவதற்காக உருவாக்கப்பட்ட உருபனெழுத்து.
- **நடனவெழுத்து** (DanceWriting)
- **புதுக்காலக் குறியீட்டு ஓவியம்** (New Epoch Notation Painting)
# எழுத்துமுறைகளின் பட்டியல்

## உருபனெழுத்து முறைகள்

### மெய்யெழுத்து அடிப்படையிலான உருபனெழுத்துக்கள்

- **படவரியுருக்கள்**, **ஹையெராட்டியம்**, மற்றும் **டிமோட்டியம்** பண்டை எகிப்தின் எழுத்துமுறைகள்
# எழுத்துமுறைகளின் பட்டியல்

## உருபனெழுத்து முறைகள்

### அசை அடிப்படையிலான உருபனெழுத்துக்கள்

- **அனத்தோலியப் படவரியுருக்கள்** லூவியம்
- **ஆப்பெழுத்து** சுமேரியம், அக்காடியம், பிற செமிட்டிய மொழிகள், ஈலமியம், இட்டைட், லூவியம், உர்ரியம், மற்றும் உரார்த்தியம்
- **சீன எழுத்துமுறை (ஆன்சி)** சீனம், சப்பானியம் (**கான்ஜி** எனப்படுகின்றது), கொரியம் (**அன்ஜா** எனப்படுகின்றது), வியட்நாமியம் (**ஹான் டு** எனப்படுகின்றது)
- **மாயன்** சோர்ட்டி, யுக்காட்டெக், மற்றும் பிற செவ்விய மாயன் மொழிகள்
- **யி (செவ்வியல்)** பலவகை யி/லோலோ மொழிகள்
- **சுயி எழுத்து** சுயி மொழி
# எழுத்துமுறைகளின் பட்டியல்

## உருபனெழுத்து முறைகள்

### சீனம் சார்ந்த உருபனெழுத்துக்கள்

- **ஜுர்ச்சென் எழுத்து** ஜுர்ச்சென்
- **கித்தான் பெரிய எழுத்து** கித்தான்
- **தன்குட் மொழி** தன்குட்
- **சுவாங் எழுத்து** சுவாங்
- **சூ நோம்** வியட்நாமியம் (இன்று வழக்கிலில்லாத நாட்டார் வியட்நாமிய மொழி)
# எழுத்துமுறைகளின் பட்டியல்

## பகுப்பெழுத்து

### அப்ஜாட்

- **அராமைக்**
- **அரபு** அரபு, அசெரி, பலூச்சி, காசுமீரி, பஸ்தூன், பாரசீகம், குர்து, சிந்தி, உய்குர், உருது, மற்றும் பல முசுலிம் மக்கள் பேசும் மொழிகள்.
- **எசுட்ராஞ்சலோ** சிரியாக்
- **எபிரேய சதுர எழுத்து** எபிரேய, யித்தியம், மற்றும் பல யூத மொழிகள்
- **ஜாவி** - அரபு, மலாய்
- '''மாணிக்கீயன் எழுத்துமுறை
- **நாபாத்தீயன்** பெத்ராவின் நாபாத்தீயர்கள்
- **பாலவி எழுத்துமுறை** நடுப் பாரசீகம்
- **பார்த்தியன்**
- **சால்ட்டர்**
- **போனீசியம்** போனீசியம் பற்றும் பிற கனானிய மொழிகள்
- '''முன்-கனானியம்
- **சாபியன்**
- **தென் அராபியம்** சபைக், கட்டாபானிக், இம்யாரிட்டிக், மற்றும் அர்தராமௌட்டிக்
- **சோக்தியான்**
- **சமரித்தான் (பழம் எபிரேய)** அராமைக், அரபு மொழி, மற்றும் எபிரேய
- **திபினாக்** துவாரேக்
- **உகாரிட்டியம்** உகாரிட்டியம், உர்ரியம்
# எழுத்துமுறைகளின் பட்டியல்

## பகுப்பெழுத்து

### அபுகிடா

#### பிராமிக் குடும்ப அபுகிடாக்கள்

- **அகோம்**
- **பிராமி** பிராகிருதம், சமசுக்கிருதம்
- **பாலினியம்**
- **பட்டாக்** டோபா மற்றும் பிற பாட்டக் மொழிகள்
- **பாபாயின்** இலோக்கானோ, கப்பம்பாங்கன், பங்காசினான், தகாலொக், பிக்கோல் மொழிகள், விசாயன் மொழிகள், மற்றும் பிற பிலிப்பைன் மொழிகள்
- **வங்காளம்** வங்காளம், அசாமியம், மைதிலி
- **புகிட்**
- **பர்மியம்** பர்மியம், காரென் மொழி, மொன், மற்றும் சான்
- **சாம்**
- **டெகோங்** டெகோங் டாய்
- **தேவநாகரி** இந்தி, சமசுக்கிருதம், மராட்டி, நேப்பாளி, மற்றும் பல வட இந்திய மொழிகள்
- **குசராத்தி** குசராத்தி, காச்சீச்சி
- **குர்முகி** பஞ்சாபி
- **அனூனோ**
- **முறைஜாவனியம்**
- **ககாங்கா** ரேசாங்
- **கைத்தி**
- **கன்னடம்** கன்னடம், துளு
- **காவி**
- **கெமெர்**
- **லாவோ**
- **லிம்பு**
- **லோன்டாரா** புகினியம், மக்காசர், மற்றும் மண்டார்
- **மலையாளம்**
- **மோடி** மராட்டி
- **நேப்பாள்** நேப்பாள் மொழி, சமசுக்கிருதம்
- **ஒரியா**
- **பாக்சுப்பா** மங்கோலியம், சீனம், மற்றும் பிற யுவான் வம்ச மங்கோலியப் பேரரசு மொழிகள்
- **ரஞ்சனா** நேபாள் மொழி, சமசுக்கிருதம்
- **சாரதா**
- **சித்தம்** சமசுக்கிருதம் எழுதப் பயன்பட்டது
- **சிங்களம்**
- **சௌராட்டிரம்**
- **சோயொம்போ**
- **சூடானியம்**
- **சிலோட்டி நாக்ரி** - சிலேட்டி
- **தாக்பான்வா** பலவான் மொழிகள்
- **தாய் டாம்**
- **தாய்தாம்** Khün, மற்றும் வட தாய்
- **தமிழ்**
- **தெலுங்கு**
- **தாய்**
- **திபெத்தியம்**
- **திருத்தா** மைதிலி
- **டோச்சாரியம்**
- **வாரங் காசிட்டி** ஹோ
# எழுத்துமுறைகளின் பட்டியல்

## பகுப்பெழுத்து

### அபுகிடா

#### பிற அபுகிடாக்கள்

- **கனடா தொல்குடி அசையெழுத்து** **கிரீ அசையெழுத்து** (கிரீ), **இனுக்டிடுட் அசையெழுத்து** ( இனுக்டிடுட்), மற்றும் பிற வேறுபாடுகள் ஒசிப்வே, கரியர், பிளாக்ஃபூட், மற்றும் பிற கனடா மொழிகள்
- **எதியோப்பிய எழுத்து** அம்காரியம், கீயெசு, ஒரோமோ, திக்ரிக்னா
- **கரோசுட்டி** காந்தாரி, சமசுக்கிருதம்
- **மேரோய்ட்டியம்** Meroë
- **பிட்மன் சுருக்கெழுத்து**
- **போலார்ட் எழுத்து** மியாவோ
- **சோரங் சோம்பெங்** சோரா
- **தானா** திவேகி
- **தோமாசு இயல்புச் சுருக்கெழுத்து**
- **மாண்டோம்பே**
# எழுத்துமுறைகளின் பட்டியல்

## பகுப்பெழுத்து

### அபுகிடா

#### இறுதி மெய்-உயிர்க்குறி அபுகிடாக்கள்

- **ரோங்** லெப்ச்சா
# எழுத்துமுறைகளின் பட்டியல்

## பகுப்பெழுத்து

### அபுகிடா

#### உயிரெழுத்து-அடிப்படையிலான அபுகிடாக்கள்

In a couple abugidas, the vowels are basic, and the consonants secondary. If no consonant is written in Pahawh Hmong, it is understood to be /k/; consonants are written after the vowel they precede in speech. In Japanese Braille, the vowels but not the consonants have independent status, and it is the vowels which are modified when the consonant is *y* or *w*.  
- **பாய்டின் அசைச் சுருக்கெழுத்து**
- **சப்பானிய பிரெய்லி** சப்பானியம்
- **பகாவ் உமோங் அபுகிடா** உமோங்
# அசுட்டெக் எழுத்துக்கள்

**அசுட்டெக் எழுத்துக்கள்** (Aztec writing) அல்லது **நகுவாட்டில் எழுத்துமுறை** என்பது நடு மெக்சிக்கோவில் வாழ்ந்த நகுவா மக்களால் பயன்படுத்தப்பட்ட எழுத்து முறை ஆகும். இது படவெழுத்து, கருத்தெழுத்து ஆகிய முறைகளைத் தழுவியது. எசுப்பானிய ஆக்கிரமிப்பாளர் நடு அமெரிக்காவைக் கைப்பற்றியபோது பெரும்பாலான அசுட்டெக் நூல்களை எரித்துவிட்டனர். மெண்டோசா நூல், போர்போனிக்கசு நூல், ஒசுனா நூல் போன்ற சில நூல்களே எஞ்சின.  
அசுட்டெக் எழுத்துக்கள் சொற்களைக் குறிக்காமல் சில கருத்துக்களையே குறிப்பதனால் இதனை ஒரு உண்மையான எழுத்துமுறையாகக் கொள்ள முடியாது. பலர் இதனை ஒரு தொடக்க எழுத்துமுறையாகவே கொள்கின்றனர்.
# தீவி தீவுகள்

**தீவி தீவுகள்** (*Tiwi Islands*, ) ஆஸ்திரேலியாவின் வட மண்டலத்தின் தலைநகர் டார்வின் நகரில் இருந்து 880 கி.மீ. வடக்கே, அரபூரா கடலுக்கும் திமோர் கடலுக்கும் இடையில் அமைந்துள்ளன. இத்தீவுக் கூட்டத்தில் கிழக்கே மெல்வில் தீவு, மேற்கே பாத்தர்ஸ்ட் தீவு ஆகிய தீவுகள் ஆப்சிலி நீரிணையினால் பிரிக்கப்பட்டுள்ளன. இவற்றின் மொத்தப் பரப்பளவு 8,320 சதுர கி.மீ. (3,212 சதுர மைல்கள்) ஆகும். மெல்வில் தீவின் பரப்பளவு 5.786 சதுர கி.மீ. ஆகும். இது டாஸ்மானியாவுக்கு அடுத்தபடியாக ஆஸ்திரேலியாவின் இரண்டாவது பெரிய தீவாகும்.  
இத்தீவுகளில் பழங்குடிகளான தீவி மக்கள் வாழ்ந்து வருகின்றனர். இவர்கள் ஐரோப்பியக் குடியேற்றத்துக்கு முன்னர் இருந்தே இங்கு வாழ்ந்து வருகின்றனர். இவர்களின் பண்பாடு மற்றும் மொழி ஆஸ்திரேலியப் பெரும் பகுதியில் வாழ்ந்து வரும் பழங்குடி மக்களினதையும் விட வித்தியாசமானவை. கிட்டத்தட்ட 2,500 டிவி மக்கள் இங்கு வருகின்றனர். 1996 ஆம் ஆண்டில் இத்தீவுகளின் மொத்த மக்கள்தொகை 2,033 ஆக இருந்தது. இவர்களில் 93.8 விழுக்காட்டினர் பழங்குடிகள். இவர்களில் பெரும்பாலானோரின் முதல் மொழி டிவி, இரண்டாவது மொழி ஆங்கிலம் ஆகும்.  
1912 ஆம் ஆண்டில் இத்தீவுகள் பழங்குடியினரின் சிறப்பு நிலமாகப் பிரகடனப்படுத்தப்பட்டு, 1980 ஆம் ஆண்டில் இத்தீவுகளின் உரிமை தீவி பழங்குடிகளின் நில அறக்கட்டளைக்கு வழங்கப்பட்டது. 2001 ஜூலை 12 இல் இங்கு உள்ளூராட்சி அமைப்புகள் ஏற்படுத்தப்பட்டன.
# தீவி தீவுகள்

## படிமங்கள்

<></>
# டோங்பா எழுத்துக்கள்

**டோங்பா எழுத்துக்கள்** (Dongba script), தென் சீனாவில் நாக்சி மக்கள் நடுவே புழக்கத்தில் இருந்த படவெழுத்து முறையாகும். நாக்சி மொழியில் இவ்வெழுத்து முறையை "மரப் பதிவுகள்" அல்லது "கற்பதிவுகள்" என்னும் பொருள்படும் சொற்களால் அழைத்தனர். கெபா அசையெழுத்து முறை, இலத்தீன் எழுத்து ஆகியவற்றுடன் இதுவும் நாக்சி மொழியை எழுதுவதற்கான ஒரு எழுத்துமுறையாக இருந்தது. இது ஏறத்தாழ ஆயிரம் ஆண்டுகள் பழமையானது. உருவங்கள் அற்ற பண்பியற் சொற்களைக் குறிப்பதற்கு வரியுருக்களை (glyphs) ஒலிக்குறிகளாகப் (rebuses) பயன்படுத்த முடியும். இவ்வெழுத்து முறையைப் பெரும்பாலும் ஒரு நினைவுக் குறியீடாகவே இருந்தது. இதனால் இக் குறியீடுகளை நாக்சி மொழியை எழுத்தில் வடிப்பதற்கான ஒரு நேரடியான முறையாகக் கொள்ள முடியாது. வெவ்வேறு நபர்கள் இவ் வரியுருக்களை வெவ்வேறு பொருள் குறிக்கும்படி பயன்படுத்தலாம்.
# டோங்பா எழுத்துக்கள்

## தோற்றமும் வளர்ச்சியும்

இதற்கு முற்பட்ட எழுத்து முறைகள் இருந்த சூழலில் உருவானாலும், டோங்பா எழுத்துமுறை ஒரு தனியான பண்டைய எழுத்து முறையாகத் தெரிகிறது. டோங்பா சமயக் கதைகளின்படி போன் சமயத்தை நிறுவிய தொன்பா சென்ராப் என்பவரே இந்த எழுத்துமுறையை உருவாக்கியதாகச் சொல்லப்படுகின்றது. சீன வரலாற்று ஆவணங்களின்படி டோங்பா கிபி ஏழாம் நூற்றாண்டில் தாங் வம்சத் தொடக்க காலத்திலேயே புழக்கத்தில் இருந்ததாகத் தெரிகிறது. 10 ஆம் நூற்றாண்டில் சோங் வம்சக் காலத்தில் டோங்பா நாக்சி மக்களிடையே பரவலாகப் புழங்கிவந்தது.  
1949 ஆண்டு சீனாவில் இடம்பெற்ற கம்யூனிசப் புரட்சிக்குப் பின்னர் டோங்பாவின் பயன்பாட்டுக்கு ஆதரவு இருக்கவில்லை. சீனாவின் கலாச்சாரப் புரட்சிக் காலத்தில் பல எழுத்துப் படிகள் அழிக்கப்பட்டதாகத் தெரிகிறது. இன்று தப்பியுள்ள டோங்பா எழுத்துப்படிகளில் அரைப்பங்கு சீனாவிலிருந்து, ஐக்கிய அமெரிக்கா, செருமனி, எசுப்பெயின் போன்ற நாடுகளுக்கு எடுத்துச் செல்லப்பட்டவையாகும்.  
1957 ஆம் ஆண்டில் சீன அரசு நாக்சி மொழிக்கு இலத்தீன் எழுத்து முறையைத் தழுவிய ஒலியன் எழுத்துமுறை ஒன்றை உருவாக்கியது. இன்று டோங்கா அழியும் நிலையில் உள்ளது. நாக்சிப் பண்பாட்டைப் பாதுகாக்கும் முயற்சியில் சீன அரசு இன்று டோங்கா அழிவதைத் தடுக்கும் முயற்சிகளில் ஈடுபட்டுள்ளது.
# மெல்வில் தீவு, ஆஸ்திரேலியா

**மெல்வில் தீவு** (*Melville Island*) ஆஸ்திரேலியாவின் வட மண்டலத்தில் கிழக்குத் திமோர் கடலில் அமைந்துள்ளது.  
இத்தீவின் பெரிய நகரம் மிலிகபிட்டி, இதன் மக்கள் தொகை 559 பேர். இரண்டாவது பெரிய நகரம் பிலான்கிம்பி, இங்கு 440 பேர் வசிக்கிறார்கள். இவர்களை கிட்டத்தட்ட 30 பேர் வெவ்வேறு இடங்களில் வசிக்கிறார்கள்.  
மெல்வில் தீவு டாஸ்மானியாவுக்கு அடுத்தபடியாக ஆஸ்திரேலியாவின் இரண்டாவது பெரிய தீவாகும். இதன் பரப்பு 2,234 மைல்² (5,786 கி.மீ.²). டிவி மொழியில் இது **யெர்மால்னர்** என அழைக்கப்படுகிறது. இத்தீவின் தென் முனையில் 55 மீட்டர்கள் தொலைவில் இரிட்டிட்டு தீவு உள்ளது. இதன் பரப்பளவு 1.7 கி.மீ.².  
மெல்வில் தீவும், பாத்தர்ஸ்ட் தீவும் இணைந்து டிவி தீவுகள் என அழைக்கப்படுகின்றது.  
1644 ஆம் ஆண்டு இத்தீவைக் கண்டுபிடித்த ஐரோப்பியர் ஏபெல் டாஸ்மான் எனக் கருதப்படுகிறது.  
இதன் காலநிலை வெப்பவலயத்தைச் சேர்ந்தது.
# டெக்னாலச்சி ரிவ்யூ

**டெக்னாலச்சி ரிவ்யூ** (*Technology Review*) என்பது மாசாச்சூசெட்சு தொழில்நுட்பக் கல்வி நிலையத்தால் வெளியிடப்படும் அறிவியல் தொழில்நுட்ப இதழ். இது 1899 ம் ஆண்டில் இருந்து வெளிவருகிறது. அறிவியல் தொழில்நுட்பத் துறைகளின் உயர் சிந்தனைகளையும் தகவல்களையும் வெளியிடுவதில் இது ஒரு முன்னணி இதழ். இந்த இதழ் ஒவ்வொரு ஆண்டும் 100 சிறந்த புத்தாக்கர்கள் பற்றிய ஒரு பட்டியலையும் 1999 ஆம் ஆண்டில் இருந்து வெளியிட்டு வருகிறது.
# பாப்புலர் மெக்கானிக்ஃசு

**பாப்புலர் மெக்கானிக்ஃசு** என்பது ஒரு அறிவியல் தொழிநுட்ப இதழ். இந்த இதழ் 1902 ஆண்டில் இருந்து ஐக்கிய அமெரிக்காவில் இருந்து வெளிவருகிறது. இதில் வெளிவரும் கட்டுரைகள் துறைசாரினையும், பொது வாசகர்களையும் கவரும் வண்ணம் எழுதப்படுகிறது. பில் கேட்சு அவர்கள் இந்த இதழில் 1977 வெளிவந்த கணினி பற்றிய கட்டுரையை படித்தே, கணினிக்கு மென்பொருளுக்கான தேவையை உணர்ந்தார்.
# வயர்ட்

**வயர்ட்** என்பது ஐக்கிய அமெரிக்காவில் வெளிவரும் ஒரு ஆங்கில இதழ். தகவல் தொழில்நுட்பம் பற்றியும், அதன் சமூகத் தாக்கங்கள் பற்றியும் செய்திகளையும் கட்டுரைகளையும் இது முதன்மையாக வெளியிடுகிறது. 1993 ஆம் தொடங்கிய இந்த இதழ், இணைய யுகத்தின் ஒரு முக்கிய இதழாக பலரால் கருதப்படுகிறது.  
மாதமொரு முறை வெளிவரும் இந்த இதழ் சனவரி 2017-ஆம் ஆண்டுக் கணக்கின்படி 870,101 படிகள் விற்றது.
# அனத்தோலியப் படவரியுருக்கள்

**அனத்தோலியப் படவரியுருக்கள்** (Anatolian hieroglyphs) என்பன நடு அனத்தோலியாவில் தோன்றி வளர்ந்த உள்நாட்டுக்குரிய உருபனெழுத்து முறை ஆகும். இம்முறையில் ஏறத்தாழ 500 குறியீடுகள் காணப்படுகின்றன. இவை ஒருகாலத்தில் **இட்டைட்டு படவரியுருக்கள்** (Hittite hieroglyphs) என அழைக்கப்பட்டுவந்தன. எனினும் இது இட்டைட்டு மொழிக்கன்றி லூவிய மொழிக்காகவே உருவானவை. இதனால் ஆங்கில நூல்களில் இவை **லூவியப் படவரியுருக்கள்** எனவும் குறிக்கப்பட்டன. எழுத்து அமைப்பியல் அடிப்படையில் இது எகிப்தியப் படவரியுருக்களை ஒத்தது. ஆனால், அனத்தோலியப் படவரியுருக்கள், எகிப்தினதைப் போல் புனிதத்தன்மை கொண்டவையாகக் கருதப்படவில்லை. அத்துடன் இட்டைட்டு ஆப்பெழுத்துக்களுடனும் இதற்குத் தொடர்பு இருப்பதாகத் தெரியவில்லை.
# அனத்தோலியப் படவரியுருக்கள்

## வரலாறு

அனத்தோலியப் படவரியுருக்கள் கிமு மூன்றாவது ஆயிரவாண்டு, இரண்டாவது ஆயிரவாண்டுக் காலப் பகுதிகளில் அனத்தோலியாவிலும், தற்கால சிரியப் பகுதிகளிலும் பரவியிருந்ததற்கான சான்றுகள் உள்ளன. இவற்றின் மிக முந்திய எடுத்துக்காட்டுகள், தனிப்பட்டவர்களின் முத்திரைகளிலேயே காணப்படுகின்றன. இவற்றில் உள்ள குறிகள் பெயர்கள், பதவிகள், மங்கலக் குறியீடுகள் போன்றவையே எனக் கருதப்படுகின்றது. அத்துடன், இவை ஒரு மொழிக்கு உரியனவா என்பதும் உறுதியாகத் தெரியவில்லை. பெரும்பாலான உண்மை எழுத்துக்கள் கல்வெட்டுக்களாகவே காணப்படுகின்றன. சில ஈயத் தகடுகளில் எழுதப்பட்டவைகளும் உண்டு.  
லூவிய மொழிக்கு உரியதாக உறுதிப்படுத்தப்பட்ட முதல் கல்வெட்டு கிமு 14 தொடக்கம் 13 ஆம் நூற்றாண்டு வரையான காலப்பகுதி சார்ந்த பிந்திய வெண்கலக் காலத்தைச் சேர்ந்தது. பின்னர் இரண்டு நூற்றாண்டுகள் மிகவும் அரிதாகவே இது பற்றிய தகவல்கள் கிடைக்கின்றன. ஆனால், கிமு 10 தொடக்கம் 8 ஆம் நூற்றாண்டு வரையான காலப்பகுதியான தொடக்க இரும்புக் காலத்தில் இப்படவரியுருக்கள் மீண்டும் காணப்படுகின்றன. கிமு 7 ஆம் நூற்றாண்டளவில் லூவியப் படவரியுருக்கள் மறைந்துவிட்டன.
# அனத்தோலியப் படவரியுருக்கள்

## வெளியிணைப்புகள்

- http://www.ancientscripts.com/luwian.html
- லூவியப் படவரியுருக்கள் இந்திய-ஐரோப்பியத் தரவுத் தளத்தில் இருந்து.
- Sign list, with logographic and syllabic readings
# டப்ரின் குரூவ் பூங்கா

**டப்ரின் குரூவ் பூங்கா** என்பது ரொறன்ரோவில் உள்ள ஒரு பூங்கா ஆகும். இது டப்ரின் வீதிக்கு கிழக்காவும், மேற்கு புளோர் வீதிக்கு தெற்காகவும் அமைந்துள்ளது. இரண்டு நகர கட்டங்கள் மட்டுமே நீளமுடைய இந்த பூங்கா பெரிய பல மரங்களைக் கொண்டுள்ளது. இளைப்பாற, விளையாட இங்கு மக்கள் வருவர்.
# அலன் தோட்டம்

**அலன் தோட்டம்** (Allan Gardens) என்பது ஒரு பூங்காவும், அதனோடு இணைந்த உள்ளக தாவரவியல் தோட்டமும் ஆகும். இதன் மேற்கு எல்லை யார்விசு வீதியாகவும், கிழக்கு எல்லை சேர்போன் வீதியாகவும், வடக்கு எல்லை கார்ல்ட்டன் வீதியாகவும், தெற்கு எல்லை யெராட் எல்லையாகவும் உள்ளன. இது தினமும் காலை 10:00 மணி முதல் மாலை 5:00 மணி வரை திறந்திருக்கும்.
# ஐ பூங்கா

**ஐ பூங்கா** (High Park) என்பது ரொறன்ரோ நகத்தில் உள்ள மிகப் பெரிய பூங்கா ஆகும். இது 1.61 கி.மீ. சதுர பரப்பளவைக் கொண்டது. இயற்கை அமைப்போடு சிறுவர்கள் விளையாடும் இடங்கள், கல்வி பண்பாட்டு வசதிகள், தோட்டங்கள் போன்றவையும் இங்கே உண்டு. இது ரொரறோவின் மேற்குப் பகுதியில், புளோர் வீதிக்கு தெற்கிலும், குயீன்சுவேக்கு மேற்குப் பகுதியில் உள்ளது.